IPL 2020: સંજુ સેમસનને લૉકડાઉનમાં કરેલી એ પ્રેક્ટિસ, જેનાથી નવ છગ્ગા ફટકાર્યા\n"મારો ગેમ પ્લાન યથાવત રહ્યો હતો અને તે અમલમાં પણ મુકાયો હતો. મારી સરળ યોજના હતી. મારા લક્ષ્યાંક ખાસ મોટા નહોતા."

"બસ એક જ વાતનું ધ્યાન રાખવાનું હતું કે જે બૉલ તમારી રેન્જમાં હોય તો તેને ફટકારવો જ જોઈએ અને બરાબર આમ જ કર્યું, જેનાથી મારી ટીમને લાભ  થયો."

આ વાત મંગળવારે રાજસ્થાન રૉયલ્સને ભવ્ય વિજય અપાવનારા સંજુ સેમસને કહી હતી. 

'ઇન્ડિયન પ્રીમિયર લીગ'માં મંગળવારે રમાયેલી ચેન્નાઈ સુપર કિંગ્સ સામેની ટી20 ક્રિકેટ મેચમાં રાજસ્થાનની ટીમે 'રૉયલ રમત' દાખવી હતી અને 16 રનથી વિજય હાંસલ કર્યો હતો. 

વર્તમાન સિઝનમાં રાજસ્થાન એવી પહેલી ટીમ બની જેણે 200નો આંક વટાવ્યો. બીજી તરફ ચેન્નાઈ સુપર કિંગ્સે પણ 200 રન કર્યા હતા પરંતુ રાજસ્થાન કરતાં તેનો સ્કોર 16 રન ઓછો હતો.

સંજુ સેમસને મેચ બાદ કબૂલ્યું હતું, "પાવર હિટિંગ પર ઘણો બધો આધાર છે અને રેન્જ હિટિંગ એ સમયની ડિમાન્ડ છે. બૉલ તમારી નજીકમાં હોય અથવા બૅટની રેન્જમાં હોય તો તેને ફટકારવો જ જોઇએ અને કોરોના બાદના લૉકડાઉનમાં મેં આ જ પ્રેક્ટિસ કરી હતી અને મારી આ ક્ષમતા વિકસાવી હતી. દરેક બૅટ્સમૅન પોતાની વિકેટ બચાવવા માગતો હોય છે અને તે ખાસ કરીને દોડવાનું પસંદ કરતો નથી." 

અલભ્ય સ્ટ્રાઇક રેટ

ટૉસ જીતીને હરીફ ટીમને પહેલા બૅટિંગ કરવાનું આમંત્રણ આપવું તે આજકાલ ફેશન થઈ ગઈ છે અથવા તો સમયની માગ લાગે છે કેમ કે ચેન્નાઈ સુપર કિંગ્સના સુકાની મહેન્દ્રસિંહ ધોનીએ  પણ મંગળવારે આમ જ કર્યું હતું. 

મૅચની ત્રીજી જ ઓવરમાં પ્રતિભાશાળી યશસ્વી જયસ્વાલ આઉટ થઈ ગયા જે કદાચ ધોનીની ટીમના બૉલરો માટે સારી નિશાની નહોતી કેમ કે અહીં સંજુ સેમસનનું વિકેટ પર આગમન થયું હતું. 

તેમણે પોતાના કૅપ્ટન સ્ટિવ સ્મિથ સાથે મળીને માત્ર 68 બોલમાં જ 121 રન ઝૂડી નાખ્યા હતા. 

સેમસને તો નવ સિક્સર ફટકારી દીધા. તેમનો સ્ટ્રાઇક રેટ 231.25નો રહ્યો હતો. આવો સ્ટ્રાઇક રેટ 50થી વધારે રન ફટકારનારા બૅટ્સમૅન માટે અલભ્ય હોય છે. 

47 બૉલમાં 69 રન આમ તો ઘણા પ્રભાવી કહેવાય પરંતુ સેમસનના ઝંઝાવાત સામે સ્મિથનો આ સ્કોર પણ વામણો બની ગયો હતો. 

સંજુ સેમસને માત્ર 19 બૉલમાં જ અડધી સદી પૂરી કરી દીધી હતી જે યુએઈમાં રમાયેલી આઈપીએલની મૅચોમાં સંયુક્ત રીતે સૌથી ઝડપી અડધી સદી હતી. અગાઉ 2014માં ડૅવિડ મિલરે પણ 19 બૉલમાં અડધી સદી ફટકારી હતી.

આવા શાનદાર પ્રારંભ છતાં ડેવિડ મિલર, રાહુલ તિવેટીયા, રૉબિન ઉથપ્પા સસ્તામાં આઉટ થઈ જતાં રાજસ્થાન રૉયલ્સનો મિડલ ઑર્ડરમાં ધબડકો થયો અને...\n\ntl;dr:
સંજુ સેમસનનું પાવર હિટિંગ, સ્મિથનું આક્રમણ, આર્ચરનો ઝંઝાવાત એટલે રાજસ્થાનનો રૉયલ વિજય. ચેન્નાઈ સુપર કિંગ્સના બોલર્સ લાચાર બની ગયા, આઇપીએલની સિઝનમાં પહેલી વાર 200નો આંક પાર.